Danmarkspokalturneringen

Danmarkspokalturneringen var en cupturnering arrangeret af Dansk Boldspil-Union med deltagelse af 48 danske fodboldklubber. KB vandt den første – og eneste – finale i turneringen med en sejr på 2-0 over AB.

Turneringen var oprindeligt tænkt som en årligt tilbagevendede begivenhed, men den blev kun afviklet én gang – i 1940. De efterfølgende udgaver af turneringen blev aflyst på grund af anden verdenskrig, og først 10 år efter krigens afslutning oprettede DBU atter en landsdækkende cupturnering: DBUs Landspokalturnering.

Historie 

Københavns Boldspil-Union var den første lokalunion under DBU, som forsøgte sig med en pokalturnering med den engelske FA Cup som forbillede. Den første udgave af KBU's Pokalturnering blev afviklet i 1910 og vundet af B.93 med en finalesejr over KB på 2-0. Først fem år senere spredte pokalturneringerne sig til de øvrige lokalunioner med Lolland-Falster i 1915, Fyn i 1920, Jylland i 1926 og Bornholm i 1927. Turneringen på Lolland-Falster holdt pause i årene 1933-36, men ens for stort set alle fem turneringer var, at de blev nedlagt inden sæsonen 1941.

Årsagen hertil var etableringen af den nye, landsdækkende Danmarkspokalturneringen, der havde deltagelse af 48 klubber. Anden Verdenskrig satte imidlertid en stopper for nyskabelsen, og der skulle gå 10 år efter krigens afslutning, før DBU atter etablerede en landsdækkende cupturnering: DBUs Landspokalturnering.

Resultater 

Turneringen havde deltagelse af 48 hold – 24 hold fra lokalunionerne øst for Storebælt (KBU, SBU, LFBU og BBU) og 24 hold fra lokalunionerne vest for Storebælt (JBU og FBU). De første tre runder blev spillet i geografiske opdelte kredse, mens turneringen fra kvartfinalerne og frem blev landsdækkende.

De otte højst rangerende hold fra KBU, SBU, LFBU og BBU – KB, Fremad Amager, B.93, Køge BK, BK Frem, B 1903, AB og HIK – samt de otte højst rangerende hold fra JBU og FBU – AaB, AGF, Vejen SF, B 1909, B 1913, AIA, Vejle BK og Holstebro BK – var oversiddere i første omgang og trådte først ind i turneringen i anden omgang.

1. omgang

Hold 

I første omgang deltog 32 hold – 16 hold fra lokalunionerne øst for Storebælt (KBU, SBU, LFBU og BBU) og 16 hold fra lokalunionerne vest for Storebælt (JBU og FBU). Holdene fordelte sig således mellem rækkerne:

Kampe

2. omgang

Hold 

I anden omgang deltog 32 hold fordelt på:
 16 vindere fra 1. omgang.
 16 hold, som trådte ind i turneringen i denne runde: de otte højst rangerende hold fra KBU, SBU, LFBU og BBU samt de otte højst rangerende hold fra JBU og FBU.

Deltagerholdene i anden omgang fordelte sig således mellem rækkerne:

Kampe

3. omgang

Hold 

Tredje omgang (ottendedelsfinalerne) havde deltagelse af de seksten vinderhold fra anden omgang. Holdene fordelte sig således mellem rækkerne:

Kampe

Kvartfinaler

Hold 

Kvartfinalerne havde deltagelse af de otte vinderhold fra tredje omgang. Holdene fordelte sig således mellem rækkerne:

Kampe

Semifinaler 

Semifinalerne havde deltagelse af de fire vinderhold fra kvartfinalerne.

Finale

Kilder / eksterne henvisninger 
 DBU – DBUs Landspokalturnering 
 IFFHS – National cup competitions 1901-10 – Explanations, definitions and notes  
 Køge Boldklub – Historie
 HVEM HVAD HVOR – Politikens Aarbog 1941.

Noter

Se også 
DBU Pokalen

Nationale pokalturneringer i fodbold
Pokalturneringen
Fodbold i 1940
Ophørt i 1940
Etableret i 1940